**ПРОЕКТ „ОРГАНИЗАЦИЯ И ПРОВЕЖДАНЕ НА РИБЕН ФЕСТИВАЛ „ЕСЕННИ ПАСАЖИ 2020“**

**Номер на проекта:** BG14MFOP001-4.037-0001-C02

**Име на проекта:** „Организация и провеждане на рибен фестивал „Есенни пасажи 2020“

**Приоритет на Съюза 4:** „Увеличаване на заетостта и териториалното сближаване“

**Финансиран по:** Стратегия за Водено от общностите местно развитие на Местна инициативна рибарско група (МИРГ) „Несебър-Месемврия"

**Име на бенефициента:** Община Несебър

**Общи допустими разходи, лв.:** 196 623.00 лв.

**Безвъзмездна финансова помощ, лв.:** 196 623.00 лв. (167 129.55 лв. от ЕФМДР и 29 493.45 лв. от НБ)

**Дата на стартиране:** 12.10.2020 г.

**Дата на приключване:** 20.09.2021 г.

**Описание на проекта**

Проектът е за организиране и провеждане на специализиран национален рибен фестивал „Есенни пасажи 2020“, с който да се отдаде почит на един от най-древните и традиционни за града занаяти – рибарството. Дейностите по проекта включват организация и провеждане на рибния фестивал „Есенни пасажи 2020“, вкл. закупуване на специализирано оборудване за провеждане на фестивала и провеждане на мащабна рекламна и медийна кампания с цел привличане на туристи и популяризиране територията на Община Несебър като рибна кулинарна дестинация и място, където да се докоснеш до древния местен поминък – рибарството. Рибният фестивал "Есенни пасажи" е проведен през втората половина на месец октомври 2020 г. на площад „Месамбрия“ в старата част на град Несебър. За осигуряване на техническа обезпеченост за всички музикални и сценични изяви, предвидени в програмата на фестивала, проектът, финансиран чрез ЕФМДР и Стратегията за ВОМР на МИРГ „Несебър-Месемврия", включва закупуване и инсталиране на специализирана конструкция - сцена и висококачествен пълноцветен LED екран. Специализираното сценично и мултимедийно оборудване позволява публиката да се наслади на изпълненията и да получи посланията на местната музикална култура, кулинарни традиции и традиционни занаяти в рибарския район. Фестивалът „Есенни пасажи 2020“ включва изпълнения на автентични фолклорни състави от Община Несебър, които чрез своята музика, песни и танци представят пред публиката по нов начин местното културно наследство.

Началото на фестивала е поставено с маринистка изложба на Дружеството на несебърските художници и Сдружението на несебърски художници „Несебър-Арт“, която успява да привлече ценители на живописта, пластиката, акварелите. Експозицията е събрала произведения, вдъхновени от морето, неговите обитатели и красотата на Несебър, като по този начин успява да допринесе за популяризирането на нематериалното културно наследство на рибарския район.

Специален фокус в програмата на рибния фестивал „Есенни пасажи 2020“ е поставен върху демонстрациите на тема „Професия рибар“, които целят да популяризират морския риболов и рибарството като професия. Те включват кулинарни демонстрации на местни рибни деликатеси и специалитети, а акцентът е провеждането на конкурс за най-вкусна рибена чорба, приготвена на борда на местните риболовни кораби от най-умелите майстори – самите рибари. Първа награда в конкурса е спечелена от риболовен кораб „Свети Никола 1“.

Екипът на Местна инициативна рибарска група „Несебър-Месемврия“, финансирала проекта, участва във фестивала със свой щанд, на който посетителите имат възможност да получат информация и да се запознаят с възможностите, които Стратегията за Водено от общностите местно развитие на МИРГ предлага, за финансиране на проекти в областта на рибарството и разнообразяване на дейностите в рибарския район.

**Постигнати резултати:**

С реализацията на проекта е създаден нов продукт от обществено значение, подпомагащ диверсификацията на икономическите дейности, благодарение на който е постигнато:

* Цялостно популяризиране на територията на МИРГ „Несебър-Месемврия“;
* Подобряване качеството на живот на местното население;
* Експониране по нов начин на местното културно наследство

Популяризирани са кулинарни и музикални традиции и народни занаяти;

Конкретните резултати по проекта са:

* Организиран и проведен специализиран рибен фестивал „Есенни пасажи 2020“ с над 5000 посетители от 5 държави/Русия, Украйна, Румъния, Германия,Полша/, популяризиращ местното рибарство и територията на МИРГ „Несебър-Месемврия“;
* Местни рибари, собственици на риболовни кораби и фирми, развиващи дейност в сферата на рибарството, готвачите на популярни ресторантчета в Несебър участваха в кулинарните демонстрации и конкурса за „Най-вкусна рибена чорба“. От приготвените 12 рибени чорби, 3 достигнаха до финалното оценяване
* Проведена маринистка изложба, посетена от над 500 човека.
* Проведена мащабна рекламна и медийна кампания с над 60 публикации в медиите и социалните мрежи;
* Осигурено оборудване за провеждане на рибния фестивал „Есенни пасажи“ – сцена с подиум и специализиран LED екран за външен монтаж - закупеното оборудване ще осигури устойчивост на резултатите и подходящи условия за провеждане на фестивала през следващите години.